[{"text_idx": "#000000", "text": "This site is now archived. Please click here to view the latest UK Transition work"}, {"text_idx": "#000005", "text": "Braint yw cael ein cydnabod fel rhwydwaith arloesol, ac rydym yn croesawu\u2019r cyfle i adeiladu ar waith anhygoel grwpiau Trawsnewid ym Mhrydain a wnaethpwyd dros y 15 mlynedd diwethaf \u2013 wrth feithrin gwydnwch, cynaliadwyedd a chydraddoldeb cymdeithasol yn eu cymunedau. Gyda\u2019r cyllid hirdymor yma, byddwn yn datblygu seilwaith a chapasiti ein grwpiau \u2013 a\u2019u cefnogi i lansio mentrau newydd, i feithrin partneriaethau amrywiol, datblygu sgiliau a rhannu arfer orau, a\u2019n galluogi i gyfoethogi, ymestyn ac ehangu effaith ein rhwydwaith."}, {"text_idx": "#000006", "text": "Gwnawn hyn drwy ganolbwyntio ar 4 maes craidd:"}, {"text_idx": "#000007", "text": "Meithrin y Rhwydwaith a Chapasiti\nByddwn yn defnyddio strategaethau arweinyddiaeth rhwydweithiau cymunedol i greu\u2019r amodau i greu cysylltiadau rhwng cymheiriaid, cymorth a dysg. Trwy ddefnyddio cyfuniad o arfau ar-lein, hyfforddiant a digwyddiadau byddwn yn cefnogi pobl a grwpiau ym Mhrydain i ddatblygu a chyfoethogi eu sgiliau a magu cysylltiadau newydd ar draws y wlad. Rydym am greu capasiti cymunedau lleol er mwyn iddynt arwain ac ymgysylltu ag arferion rhagolwg a dychymyg yn ogystal a\u0302 datblygu gwell dealltwriaeth o weithio gyda phw\u0302er cymhleth a deinameg hiliol."}, {"text_idx": "#000008", "text": "Bob blwyddyn, byddwn yn dosbarthu adnoddau i grwpiau Trawsnewid a\u2019u partneriaid yng Nghymru a Lloegr i alluogi gweithgareddau ar lawr gwlad sy\u2019n cael effaith yn y gymuned ac sy\u2019n meithrin capasiti ac uchelgais grwpiau. Byddwn yn gwireddu hyn drwy gyllid sbarduno ar ffurf micro-grantiau ar gyfer grwpiau lleol er mwyn rhedeg arbrofion hynod leol. Trwy wneud hyn, bydd yn caniata\u0301u mwy o gymunedau i arloesi ac arbrofi gydag atebion sy\u2019n cael eu harwain gan ac sy\u2019n eiddo i\u2019r gymuned leol, o ran problemau cymdeithasol parhaus."}, {"text_idx": "#000009", "text": "Byddwn yn cefnogi datblygu arweinyddiaeth ddosbarthol ar lawr gwlad ar draws grwpiau Trawsnewid yng Nghymru a Lloegr \u2013 gan greu\u2019r seilwaith i ddatganoli\u2019r mudiad mewn ffordd a wireddwyd eisoes yn yr Alban a rhannau eraill o\u2019r byd. Bydd y llinyn hwn yn cefnogi\u2019r newid i fodel arweinyddiaeth sy\u2019n gweddu i gyfeiriad hirdymor y Rhwydwaith Trawsnewid tuag at ddosbarthu pw\u0302er, adnoddau a chyfrifoldebau i Hybiau a chylchoedd Trawsnewid."}, {"text_idx": "#000010", "text": "Hefyd byddwn yn canolbwyntio ar gefnogi datblygu rhwydweithiau, cysylltiadau a phartneriaethau rhwng pobl a sefydliadau gwahanol o bob math, sy\u2019n gweithio i feithrin pw\u0302er a gwydnwch yn y gymuned ar draws Prydain. Byddwn yn cyfrannu at greu ecoleg o fudiadau dan arweiniad y gymuned trwy ddatblygu cynghrair CTRLshift a chefnogi Hwb Trawsnewid yr Alban a Rhwydwaith Cymunedau\u2019r Alban sy\u2019n Gweithredu ar yr Hinsawdd, gan alluogi gwireddu mwy o gydweithio a photensial."}, {"text_idx": "#000011", "text": "Bydd y cyllid yn caniata\u0301u inni adeiladu ar y gwaith gwych a wnaethpwyd eleni gan di\u0302m Bounce Forward Transition fydd yn arwain y gwaith yma ac yn lansio eu henw a\u2019u gwefan newydd ym mis Medi."}, {"text_idx": "#000012", "text": "Rydym yn gyffrous iawn i allu rhannu\u2019r newyddion yma gyda chi heddiw ac am weithio gydag ecosystem anhygoel o grwpiau Trawsnewid a sefydliadau partner wrth inni feithrin cymunedau mwy gwydn, cynaliadwy a chyfiawn o safbwynt cymdeithasol dros y 10 mlynedd nesaf."}, {"text_idx": "#000013", "text": "Gallwch ddarllen mwy am ein gweledigaeth yn y blog yma a gyhoeddwyd gan Gronfa Gymunedol y Loteri Genedlaethol, a chofiwch gofrestru ar gyfer ein rhestr bostio er mwyn peidio colli\u2019r diweddariadau cyffrous a datblygiadau\u2019r prosiect wrth iddynt ddigwydd."}, {"text_idx": "#000014", "text": "Diolch yn fawr i bobl sy\u2019n chwarae\u2019r Loteri Genedlaethol a Chronfa Gymunedol y Loteri Genedlaethol am eu cefnogaeth i dyfu syniadau gwych."}, {"text_idx": "#000015", "text": "Leave a comment Cancel reply"}, {"text_idx": "#000017", "text": "Save my name, email, and website in this browser for the next time I comment."}]